open-index/open-wikipedia-markdown huggingface dataset:
Kuntowijoyo

Prof. Dr. **Kuntowijoyo** (ugi saged kaserat **Kuntowidjojo** ingkang miyos wonten ing Sanden, Bantul, Yogyakarta, 18 September 1943 lan séda ing tanggal 22 Fèbruari 2005 inggih minangka salah satunggaling sastrawan, budayawan, saha sejarawan Indonésia ingkang misuwur.
## Biografi 
Kuntowijoyo ngrampunaen pendhidhikan formal wonten ing Madrasah Ibtidaiyah ing Ngawonggo, Klaten. Lajeng piyambakipun nerasaken sekolah SMP ing Klaten, saha nerasaken SMA ing Sala, saderengipun lulus sarjana Sajarah wonten ing Univeritas Gadjah Mada ing taun 1969. Piyambakipun pikantuk gelar MA *American History* saking Universitas Connecticut, Amérikah Sarékat ing taun 1974,saha Ph.D Ilmu Sajarah saking Universitas Columbia ing taun 1980. Piyambakipun lajeng mucal dadosdosen ing Fakultas Sastra Universitas Gadjah Mada saha ingkang pungkasan ing gesangipun, piyambakipun dados Guru Besar Fakultas Ilmu Budaya, saha dados panaliti senior ing Pusat Studi dan Penelitian Kependudukan Universitas Gadjah Mada, Yogyakarta.
Kuntoijoyo séda amargi gadhah penyait komplikasi kados ta sesek napas, diare, saha ginjel ingkang dipunjalari amargi sampun pinten-pinten taun kénging serangan virus *meningo enchephalitis*. Piyambakipun nilar satunggal garwa saha kalih putra.
## Asiling Karya 
Kuntowijaya wiwitan nyerat carita pendek, drama, esai, saha roman wiwit sekolah SMA. Lajeng nembé nalika piyambakipun kuliah ing Amérikah Sarékat, piyambakipun saged nyerat sajak, saha kalih kempalan puisi kanthi irah – irahan *Isyarat* (1976) saha *Suluk Awang Uwung* (1976).
Cerkakipun kapacak wonten ing majalah *Horison*, harian *Kompas*, saha kapilih dados carkak ingkang saé piyambak harian Kompas, inggih punika *Laki-laki yang Kawin dengan Peri* (1994), *Sampan Asmara* saha *Pistol Bedhamèn* (1995). Seratanipun ingkang wujud esai ugi kathah ingkang kapacak wonten ing koran.
* *Kereta yang Berangkat Pagi Hari* novèl (1966)
* *Rumput Danau Bento* drama (1969) pikantuk Bebungah Harapan Sayembara Penulisan Lakon Badan Pembina Teater Nasional Indonésia taun 1976
* *Tidak Ada Waktu Bagi Nyonya Fatma* drama (1972)
* *Barda dan Cartas* drama (1972)
* *Topeng Kayu* drama (1973)
* *Khotbah di Atas Bukit* novèl (1976)
* *Impian Amérika* novèl (1998)
* *Hampir Sebuah Subversi* kumpulan carkak (1999)
## Penghargaan 
Sapérangan penghargaan ingkang sampun naté dipuntampi inggih saking carkak *Dilarang Mencintai Bunga-Bunga* dramanipun ingkang irah-irahanipun *Tidak Ada Waktu bagi Nyonya Fatma, Barda dan Cartas* (1972) saha *Topeng Kayu* pikantuk jawara wonten ing sayembara Penulisan Lakon Dewan Kesenian Jakarta 1972 saha 1973, inggih punika Bebungah Harapan saha Bebungah Kedua. Novelipun *Pasar* pikantuk bebungah wonten ing Sayembara Mengarang Roman Panitian Tahun Buku Internasional DKI 1972 (terbit dados buku taun 1994). Taun 1986 piyambakipun pikantuk bebungah Seni saking Pamaréntah Daerah Istimewa Yogyakarta.
Tahun 1999 piyambakipun nampi SEA Write Award dari karajan Thailand. 
Piyambakipun ugi pikantuk penghrgaan saking Pusat Pembinaan dan Pengembangan Basa Indonésia (1999), saha Majelis Sastra Asia Tenggara (Mastera) saking novèl *Mantra Penjinak Ular* (2001).
## Cathetan suku
Hamsad Rangkuti

thumb|Hamsad Rangkuti

**Hamsad Rangkuti** ingkang miyos wonten ing Titikuning, Medan, Sumatera Utara ing tanggal 7 Mèi 1943 inggih punika salah satunggaling sastrawan saha pujangga Indonésia ingkang nyerat cerkak utawi carita pendek ingkang misuwur kanthi irah-irahan "Maukah Kau Menghapus Bekas Bibirnya di Bibirku dengan Bibirmu". Nama aslinipun Hamsad Rangkuti inggih punika **Hasyim Rangkuti**.
## Biografi 
Sareng kaliyan gangsal sedhèrèkipun, Hamsad nelasaken jaman alitipun ing Kisaran, Asahan, Sumatra Utara. Piyambakipun remen ngrencangi bapakipun ingkang makarya minangka penjaga dalu ing pasar kitha perkebunan. Piyambakipun ugi mbiyantu ibunipun makarya dados bakul woh-wohan saha buruh ingkang pados uler ing kebon sotong.
Amargi boten saged lengganan koran saha mundhut buku, Hamsad sregep maos koran templek ing kantor wedana ingkang wonten. Saking koran-koran kala wau, piyambakipun saged tepang kaliyan karya-karyanipun pujangga ingkang sampun misuwur rumiyin, kados ta: Anton Chekov, Ernest Hemingway, Maxim Gorki, O. Henry, saha Pramoedya Ananta Toer. Lajeng wiwit punika piyambakipun remen kanggé nyerat karya sastra. Cariyos cekak ingkang sapisan dipundamel nalika taksih sekolah ing SMP ing Tanjungbalai, Asahan, ing taun 1959. Cerpenipun ingkang irah – irahanipun "Sebuah Nyanyian di Rambung Tua" kapacak wonten ing satunggaling koran ing Medan.
Hamsad namung saged nerasaken sekolah ngantos kelas 2 SMA ing taun 1961, amargi boten gadhah arta. Lajeng piyambakipun makarya dados punggawa sipil ing kantor kehakiman Komando Daerah Militer II Bukit Barisan ing Medan. Nanging, piyambakipun tetep kepéngin dados pengarang. Ing taun 1964, piyambakipun mlebet rombongan wakil pengaran Sumatra Utara ing Konferensi Karyawan Pengarang Seluruh Indonesia (KKPI) ingkang dipunadani ing Jakarta lan wiwit wekdal punika piyambaipun dumunung ing Balai Budaya, Jalan Gréja Theresia, Jakarta Pusat.

## Asiling Karya 
### Kempalan Cerita Pendek 
* *Bibir dalam Pispot* (2003)
* *Sampah Bulan Dhésèmber* (2000)
* *Lukisan Perkawinan* (1982)
* *Cemara* (1982)

### Novèl 
* *Ketika Lampu Berwarna Merah* (1981)

## Penghargaan 
* Penghargaan Insan Seni Indonesia Mal Taman Anggrek & Musicafe (1999)
* Penghargaan Sastra Pamaréntah DKI (2000)
* Penghargaan Khusus Kompas amargi sampun setya kanggé nyerat carkak (2001)
* Penghargaan Sastra Pusat Basa (2001)
* Pemenang Cerita Anak Terbaik 75 Tahun Balai Pustaka (2001) kanggé "Umur Panjang untuk Tuan Joyokoroyo" saha Senyum "Seorang Jenderal pada 17 Agustus"
* SEA Write Award (2008)
* Khatulistiwa Literary Award 2003 kanggé *Bibir dalam Pispot*
* Bebungah Harapan Sayembara Menulis Novèl Dewan Kesenian Jakarta 1981 kanggé *Ketika Lampu Berwarna Merah*

## Cathetan suku
Leila S. Chudori

thumb|Leila S. Chudori

**Leila S. Chudori** ingkang miyos ing Jakarta tanggal 12 Dhésèmber 1962 inggih kalebet salah satunggaling satrawan Indonesia ingkang sampun kathah ngasilaken karya wujud carita pendek, novèl, saha skenario drama televisi.
## Biografi 
Leila kepilih makili Indonésia pikantuk beasiswa pendhidhikan ing "Lester B. Pearson College of the Pacific (United World Colleges)" ing Victoria, Kanada. Lajeng lulus sarjana Political Science dan Comparative Development Stuwonten inges saking Universitas Trent, Kanada.
Wiwit taun 1989 ngantos sapunika piyambakipun makarya dados wartawan ing majalah berita majalah Tempo. Ing warsa – warsa énggal dados wartawan, piyambakipun sampun wonten ingpuntugasaken kanggé ngliput masalah internasional mliginipun ing Filipina saha kasil mawancarai Présidhèn Cory Aquino ing taun 1989, 1991 wonten ing Pura Malacanang; Fang Lizhi seorang ahli Fisika saha salah satungaling pandhega saking obahan Tiannamen, Cina, WWC wonten ing Cambrige University ing taun 1992, Présidhèn Fidel Ramos wonten ing Manila ing taun 1992, Mahamantri Malaysia Mahathir Mohamad wonten ing Jakarta, ing taun 1992, Pemimpin PLO Yasser Arafat ing taun 1992 saha 2002 wonten ing Jakarta, Nelson Mandela ing taun 1992 wonten ing Jakarta, saha Pemimpin Mozambique Robert Mugabe ing taun 2003, wonten ing Jakarta. Sapunika Leila dados redktur senior majalah Tempo, saha gadhah tanggel jawab ing rubrik Basa saha taksih aktip nyerat resensi filem ing majalah wau.

## Asiling Karya 
Karya – karyanipun Leila nalika yuswanipun 12 taun ingkang kapacak wonten ing majalah Si Kuncung, Kawanku, saha Hai. Nalika yuswanipun taksih alit sampun ngasilaken buku kempalan carkak kanthi irah –irahan “Sebuah Kejutan”, “Empat Pemuda Kecil”, saha “Seputih Hati Andra”. Nalika sampun diwasa, cariyosipun sampun naté kapacak wonten ing majalah Zaman, majalah sastra Horison, Matra, jurnal sastra Solidarity (Filipina), Menagerie (Indonesia), dan Tenggara (Malaysia). Buku kempalan cerpenipun kanthi irah-irahan **Malam Terakhir** sampun dipunterjemahaken wonten ing basa Jerman kanthi irah-irahan **Die Letzte Nacht (Horlemman Verlag)**.

### Buku 
* Kelopak-kelopak yang Berguguran (1984)
* Malam Terakhir:Kumpulan Cerpen' (1989)
* Menagerie 2 (Editor) (1993)
* Basa!Kumpulan Tulisan di Majalah Tempo olèh Amarzan Loebis, Goenawan Mohamad, Leila S. Chudori (Editor), Bambang Bujono (Editor)(2008)
* 9 dari Nadira (2009)

### Skenario 
* Dunia Tanpa Koma (2006)
* Drupadi (2009)

### Penghargaan 
* Penulis Skenario Drama Televisi Terpuji (2006; Dunia Tanpa Koma)
* Penghargaan Sastra Badan Basa Indonesia (2011; 9 Dari Nadira)

## Cathetan suku
Lebak Kathmandu

**Lebuk Kathmandu**(Nepal: नेपाः स्वनिगः ''* ), dumunung wonten ing Nepal, papanipun wonten ing pasimpangan budaya kuna nagara Asia, lan gadhah paling boten 130 monumen wigati, kalebet sapérangan papan perziarahan tumrap umat Hindhu lan Agama Buda.

## Ètimologi 
Kutha Kathmandu asalipun saking sawijining sungsunan ing daratan Durbar ingkang nama Kaasthamandap. Wonten ing basa Sanskerta, *kāṣṭh* () = "kayu" and *maṇḍap* () = "papan ingkang terlindhungi." Kuil ingkang kas punika, ugi dipunkenal kanthi sebutan Maru Satal, dipunyasa nalika taun  déning Raja Laxmi Narsingh Malla. Sedaya sungsunan boten gadhah paku utawi pendhukung saking wesi lan dipundamel sadayanipun saking kayu. Miturut legéndha, kayu-kayu ingkang dipun-ginakaken kanggé pagoda kalih tingkat punika asalipun saking satunggal wit. 

## Papan wisata 
Sapérangan monumen wigati ing Lembah Kathmandu inggih punika:
* Alun-alun Kathmandu Durbar
* Alun-alun Patan Durbar
* Alun-alun Bhaktapur Durbar
* Alun-alun Thimi Durbar
* Changu Narayan
* Stupa Swayambhunath 
* Stupa Boudhanath
* Kuil Pashupatinath
* Kuil Balkumari di Thimi
* Kuil Wakachhen Mahadev di Thimi
* Jendela Emas di Thimi
* Chabahil
* Kuil Manjushree di Majipa, Manjushree Tole
* Kuil Aditnath Temple di Desa Chobhar
* Kuil Palanchok ing Kavre, sisih wétan saking pusat kutha Kathmandu

Kathmandu-12-Trailokya-Fest auf dem PalastplatzK-1976-gje.jpg|Kathmandu Durbar
Patan-Cyasilim Devar-10-Degutale-gje.jpg|Patan Durbar 
Bhaktapur-Palastplatz 10 mit Goldenem Tor-Bhupatindramalla-Saeule-Vatsala-gje.jpg|Bhaktapur Durbar
Kathmandu-24-Swayambunath-1976-gje.jpg|Swayambunath
Kathmandu-40-Bodnath-1976-gje.jpg|Boudhanath
Pashupatinathskc.JPG|Kuil Pashupatinath

## Cathetan suku 
## Uga delengen 
* Kabudayan Nepal

## Pranala njaba 
* Images from Kathmandu Valley
* 360° panorama images of Kathmandu valley 
* Flickr.com - Scenes & Sights of Kathmandu Valley
* Stay information Kathmandu 
* Under the Spell of Ancient Deities : writer Austin Pick recounts adventures traveling in the Kathmandu Valley
* *whl.travel'' Kathmandu Guide
Lumbini

**Lumbini** (Sanskerta:  "ingkang éndah") inggih punika sawijining papan ziarah Buddhis ing dhistrik Kapilavastu-Nepal, caket wates India. Punika inggih papan ing pundi Ratu Mayadevi dipunkisahaken sampun nglairaken Pangeran Siddhartha Gautama, ingkang ing pungkasanipun dipunsebut minangka Buda Gotama, pendiri Ajaran Buda. Sang Buda gesang antawis taun 563 dumugi taun 483 SM. **Taman Lumbini** inggih punika salah satunggal saking sekawan papan suci kanggé ziarah ingkang sampun wiwit jaman gesangipun Buda Gotama. Tigang papan suci sanèsipun inggih punika dumunung ing Kushinagar, Bodh Gaya, lan Sarnath.

Lumbini dumunung ing ngandhap gunung Himalaya, 25&nbsp;km sisih wétan kutha Kapilavastu, kraton ing pundi Pangeran Siddhartha nelasaken 29 taun yuswanipun. Kapilavastu inggih punika nama papan mau lan ugi nama saking dhistrik sakitaripun. Lumbini kaggungan sajumlah papan ngibadah, kalebet Wiyara Mayadevi lan wiyara-wiyara sanès ingkang taksih prosès pambangunan. Ing mriki ugi wonten Puskarini utawi Kolam Suci-papan ing pundi ibu Pangeran Siddhartha mendhet ritual siram sadéréngipun nglairaken lan ing pundi Pangeran Siddhartha siram ingkang kapisanan-sarta wonten ugi sisa-sisa pura Kapilavastu. Wonten ing situs sanès caket Lumbini minangka Buda sadéréngipun Buda Gotama, miturut cariyos; lair, pikantuk pencerahan lan pungkasanipun nilaraken wujud keduniawian.

thumb|left|Lokasi Lumbini, Nepal.

## Nalika jaman gesangipun Buda 
Nalika jaman gesangipun Buda Gotama, Lumbini inggih punika sawijining tamab ingkang dumunung ing antawisipun Kapilavastu lan Devadaha. Wonten ing mrika Pangeran Siddhartha (calon Buda) lair . Sawijining pilar sapunika jumeneng nandhani titik kunjungan Asoka ing Taman Lumbini. Miturut sawijining prasasti wonten ing pilar mau, pilar punika dipunpapanaken ing mrika déning tiyang-tiyang ingkang tanggel jawab saking taman Lumbini saperlu méngeti kunjungan lan bebungah saking Raja Asoka. Taman punika sadéréngipun misuwur minangka Rummindei, 2 mil sisih lèr Bhagavanpura.

Wonten ing Sutta Nipata (vs 683) dipunsebutaken bilih Buda lair ing sawijining désa saking suku Sakya, ing Lumbineyya Janapada. Sang Buda dumunung ing Lumbinívana ssadangunipun ing Devadaha lan ing mrika Beliau mbabaraken Devadaha Sutta 

## Gladri 

Lumbinibodhi.jpg|Pohon Bodhi dan kolam di Lumbini
Birthplacebuddha.jpg|Palairané Buda Gotama
Lumbini-06-Ashoka-Saeule-2013-gje.jpg|Pilar Asoka
Eternal_peace_flame_Lumbini.jpg|Api Bedhamèn Abadi
Lumbini-88-deutscher Tempel-Malerei Rad des Lebens-2013-gje.jpg|
Lumbini-Hotel-08-Seerose-2013-gje.jpg|
Lumbini, Buddhist ball with gold, Gilding, Nepal.jpg
Lumbini, Temple, Nepal.jpg
Lumbini, Young monks, Nepal.jpg 
Lumbini, Buddha's birthplace, Nepal.jpg 

## Cathetan suku 
## Pranala njaba 
* Entry on'' 'Lumbini''' dalam Dictionary of Pali Proper Names
* WelcomeNepal.com: Lumbini - Tempat untuk melihat 
* Buddha studi: Ziarah: Lumbini - Tempat lahir Buddha 
* Lumbini Photo Gallery
Endank Soekamti

thumb|250px|Endank Soekamti

**Endank Soekamti** ya iku grup band saka Yogyakarta kang duwé telung anggota: Ari (drum), Dori (gitar, lan Erik (bas lan vokal).

Grup iki dumadi ing sasi Januari 2001.

## Cathetan suku
Budi Darma

**Budi Darma** ingkang miyos wonten inh Rembang 25 April 1937 inggih punika guru besar wonten ing FPBS Universitas Negeri Surabaya (rumiyin IKIP Surabaya).
Piyambakipun putra angka sekawan sakin g enem sedherekipun ingkang sedayanipun kakung. Bapakipun inggih makarya dados punggawa kantor pos, ingkang dadosaken piyambakipun kedah pindhah- pindhah dalemipun amargi ndhèrèk papan makaryanipun bapakipun saking kithah satunggal dhateng kitha sanèseipun.
Budi Darma rampng kuliah ing Jurusan Sastra Barat, Fakultas Sastra, Universitas Gadjah Mada ing taun 1963 lan nalika lulusan punika piyambakipun pikantuk Bintang Bakti Wisuda. Kajawi punika, Budi Darma ugi sampun naté pados kawruh wonten ing Universitas Hawaii, Honolulu, Amérikah Sarékat ing taun 1970 – 1971, lajeng pikantuk gelar MA saking Universitas Indiana, Bloomington, AS (1976), saha pikantuk gelar Ph.D. saking universitas ingakng sami ing taun (1980). Jabatan *Visiting Research Associate* ugi sampun naté dipunlaksanakaken saking Universitas Indiana. Namanipun Budi Darma ugi sampun dipunpacak wonten ing Who's Who in The World, saha Ensiklopedi Pengarang Indonésia. *Rafilus* inggih novelipun ingkang nomer kalih. Novèl punika dipunseat nalika piyambakipun pikantuk undhangan dhateng Inggris ing taun 1985. Sanajan latar prastawa ingkang dipungambaraken wonten ing novèl mau kadadosan ing Surabaya, nanging piyambakipun kasil ngandharaken sisih peteng saking pagesanganipun manungsa. Piyambakipun langkung remen ningali prakawis ingkang kadadosan ing gesangipun tiyang minangka tandha-tandha umum sanen minangka produk tandha-tandha sosial kemawon.
Kempalan cariyosipun ingkang kanthi irah-irahan *Orang-Orang Bloomington* dipunserat nalika piyambakipun wontn ing Bloomingtoon, Amérikah Sarékat. Wonten ing bukunipun, *Modern Indonesian Literature* jilid kaping 2, Prof. Dr. A. Teeuw ndhudhah karya-karyanipun Budi Darma wonten ing bab mirunggan. Satunggaling caerpenipun Budi Darma ingkang kapacak wonten ing kalawarta *Horison*,*Sang Anak* déningSatyagaraha Hoerip dipunlebetaken wonten ing antologi *Cerita Pendek Indonésia* jilid kaping 3, dipuncithak déning Pusat Pembinaan dan Pengembangan Basa, Departemen Wiyata dan Kebudayaan R.I. (1980).

## Cathetan suku
Herlinatiens

**Herlinatiens** (nama aslinipun: **Herlina Tien Suhesti** ingkang miyos wonten ing Ngawi ing tanggal 26 April 1982 inggih punika salah satunggaling sastrawan wonten ing Indonésia.
Nanging piyambakipun langkung remen dipunceluk pujangga tinimbang sastrawan. Novelipun ingkang sepisanan lair inggih kanthi irah-irahan *Garis Tepi Seorang Lesbian* ingkang dados *bestseller* ingkang mbiyantu piyambakipun ngrembakakaken karemenanipun kanggé nyerat novèl –novèl ingkang salajengipun. Sapunika piyambakipun aktip yasa sanggar kaliyan paring panyengkuyung dhateng laré-laré ingkang dumunung ing Yogyakarta.

## Biografi 
Novelipun Herlinatiens ingkang sapisan inggih punika kanthi irah-irahan “Garis Tepi Seorang Lesbian” inggih nyariosaken babagan satunggaling lesbian ingkang dipunsingkiri déning kabudayan ing sakiteripun saha kulawarganipun. Buku ingkang sapisan punika telas dipuntumbas déning pamaosipun namung ing kalih peken. Bukunipun ingkang kaping kalih inggih punika, “Dejavu”, “Sayap yang Pecah” ugi dados bestseller.
Sapunika, piyambakipun minangka staff saha tim panaliti saking Yayasan umar Kayam. Piyambakipun dumunung ing Yogyakarta saha pados kawruh malih kanggé gelar master wonten ing jurusan budaya ing Universitas Sanata Dharma.
### Garis Tepi Seorang Lesbian 
Bukunipun ingkang dipunsalin ing basa Inggris kanthi irah-irahan Margins of a Lesbian, dipunwiwiti kaliyan wontenipun tokoh Ashmora Paria, tiyang èstri saking Indonésia ingkang gadhah tigang putra. Lajeng piyambakipun nikah saha dumunung Paris, Pranis kaliyan kancanipun ingkan èstri ugi, inggih tokoh Ri. Paria saha Ri sampun dipunsingkiri déning masarakat Paris lajeng kekalihipun pindhah dhateng Indonesia malih. Cariyos punika ing pérangan purwakaning buku.Paria lajeng kepanggih kalyan Davia, murid èstri ingkang sampun gadhah sesandhingan kaliyan tiyang jaler. Ing sepisanan, Paria ngupaya kanggé nolak raosipun dhateng Davia, nanging amargi piyambakipun taksih dhèwèkan lajeng piyambakipun njalin gayutan kaliyan Devia. Paria ugi gadhah gayutan kaliyan kalih kancanipun mawi serat inggih punika Gita, satunggaling ibu rumah tangga saha Rafael, biarawati Katolik. Buku punika nyariosaken babagan perjuanganipun tiyang ingkang dipunsingkiri, rumor, saha lajeng dipunsisihaken wonten ing masarakatipun.

## Asiling Karya 
## Cathetan suku
Bauhaus

thumb|Bauhaus Dessau

**Bauhaus**, inggih punika siji sekolah seni lan désain ing Jerman ingkang pengaruhipun ageng sanget lan misuwur kanthi keunikan gabungan antawisipun seni lan téknik wonten ing produksi massal, ingkang wonten ing perkembanganipun langkung kawéntar minangka nama siji gaya seni piyambak. Bauhaus ébah ing babagan seni artistéktur, inggih punika Utopia, dhedhasar ing idealisme saking wujud ingkang prasaja lan fungsi ingkang lugas, lan siji kapitadosan bilih mesin perekonomian saged mbekta kanthi "elegan" barang-barang ingkang sampun kadésain dados kagunganipun tiyang kathah, migunakaken téknik-téknik lan material-material ingkang dipunginakakn kanthi mligi saperlu panganggo pabrik lan manufaktur massal, kados ta baja, beton, krom, kaca, lan sanèsipun..

## Sajarah lan Perkembangan 
Nalika taun 1919, perekonomian ing Jerman risak amargi perang donya ingkang nguras sadaya kekiyatan Jerman..

Pamanggih dhasar saking pola pengajaran saking Bauhaus inggih punika kesatuan saking artistik punika piyambak lan dedikasi praktikal.. Ingkang nyinaoni babagan arsitèktur kanthi téyori lan praktik, makarya kanthi konstruksi yasan ingkang nyata.. Sekolah Bauhaus pungkasanipun pindhahsaking Weimar nuju ing Dessau, saking Dessau nuju ing  Berlin, lan pungkasanipun dipuntutup amargi rezim Nazi nalika taun 1933..
# Saperlu ningkataken stats saking kerajinan, kursi, lampu, poci, lan sanèsipun ing salebeting tataran ingkang sami kaliyan seni murni, lukisan, pahatan, lan sanèsipun..
# Kanthi kalanjutakan saperlu angsal kebebasan saking panyengkuyung pamaréntah kanthi nyadé manéka rancangan désain ing indhustri..

## Dosen-Dosen ing Bauhaus 
# Walter Gropius (Amérika Jerman, 1883-1969)
# Ludwig Mies van der Rohe (Amérika Jerman, 1886-1969)
# Wassily Kandinsky (Jerman Russia, 1866-1944)
# Lyonel Feininger (Amérika, 1871-1956)
# Paul Klee (Switserlan-Jerman, 1879-1940)
# Oskar Schlemmer (Jerman, 1888-1943)
# László Moholy-Nagy (Jerman]], lair ing Hungaria, 1895-1946, aktif di Amérika)
# Josef Albers (Amérika Jerman, 1899-1976)
# Anni Fleischman Albers (Amérika Jerman, 1899-1994)

## Cathetan suku
Sariamin Ismail

**Sariamin Ismail** ingkang miyos ing Talu, Pasaman, Sumatera Barat, tanggal 31 Juli 1909 saha séda ing Pekanbaru, Riau ing taun 1995 ing yuswa 86 taun inggih punika pujangga wanita ingkang sapisan ing Indonésia. Piyambakipun asring ngginakaken sandhi asma *Selasih* saha *Seleguri*, utawi gabungan saking kalih sandhi asma kasebat, inggih punika, *Selasih Seleguri*. Novelipun ingkang sapisan medal inggih kanthi irah-irahan *Kalau tak Untung* dipuncithak déning Balai Pustaka ing taun 1934. Piyambakipun ugi aktip nyerat kathah artikel ing médhia massa saha koran kados ta *Pujangga Baru*, *Panji Pustaka*, *Asyara*, *Sunting Melayu*, saha *Bintang Hindia*, piyambakipun ugi sampun naté dados editor ing ariwarta *Suara Kaum Ibu* ing Padang Panjang nalika taun 1934. Kajawi punika, piyambakipun ugi sampun naté kepilih dados anggota parlemen laladan kanggé provinsi Riau sasampunipun kepilih ing taun 1947.

## Biografi 
Sariamin miyos kanthi nama asli Basariah ing tanggal 31 Juli 1909 ing Talu, Pasaman Barat. Piyambakipun naté ngampungaken sekolah dhasar ing laladan miyosipun, lajeng ing yuswa 10 taun, piyambakipun sampun miwiti nyerat syair saha wujud-wujud puisi sanèsipun. Sasampunipun lulus ing taun 1921, piyambakipun lajeng nerasaken sekolah dhateng sekolah guru mirunggan wanita ing Padang Panjang, sah ing yuswa 16 taun sampun kathah nyerat ing mapinten-pinten koran okal kados ta “Pandji Poestaka”. Piyambakipun lajeng dados guru sasampunipun ngrampungaken pendhidhikan ing sekolah guru ing taun 1925. Selasih sepisanan makarya wonten ing Bengkulu lajeng pindhah dhateng Bukittinggo. Lajeng piyambakipun kondur malih ing Padang Panjang ing taun 1930 lan wiwit taun 1939, wiwit mucal malih ing Acèh, lajeng dipunkintun dhateng Kuantan, Riau ing taun 1941.
Kajawi mucal dados guru, Sariamin ugi tetep nerasaken anggènipun nyerat kanggé nyekapi kabetahanipun. Lajeng piyambakipun misuwur dados Selasih saking karya novelipun ingkang sapisan. Ing novèl kasebat, piyambakipun ugi ngginakaken sandhi asma dados Seleguri, Sri Gunung, Sri Tanjung, Ibu Sejati, Bundo Kanduang, saha Mande Rubiah. Lajeng ing tengahing taun 1930 Sariamin nyerat malih kanggé majalah *Poedjangga Baroe*. Piyambakipun medalaken novelipun ingkang sapisan, *Kalau Tak Untung* (*If Fortune Does Not Favour*) ing taun 1933, ingkang punika ndadosaken piyambakipun dados novelis wanita ingkang sapisan ing sajarah Indonésia. Novelipun dipuncithak déning Balai Pustaka, Lajeng piyambakipun medalaken malih novèl sanèsipun kanthi irah-irahan *Karena Keadaan* (*Because of the Situation*), ing taun 1937.
Ing antawisipun taun 1928 ngantos 1930, Sariamin dados pandhega ing pakempalan Jong Islamieten Bond, ing Bukittinggi saha dados anggota DPRD Bukittinggi ing taun 1947-1948.

## Asiling Karya 
* *Kalau Tak Untung* (1933)
* *Prabawa Keadaan* (1937)
* *Puisi Baru* (1946; poetry anthology)
* *Rerangkèn Sastra* (1952)
* *Seserpih Pinang Sepucuk Sirih* (1979; poetry anthology)
* *Panca Juara* (1981)
* *Nakhoda Lancang* (1982)
* *Cerita Kak Murai, Kembali ke Pangkuan Ayah* (1986)
* *Ungu: Antologi Puisi Wanita Penyair Indonesia* (1990)

## Cathetan suku
Widji Thukul

ka|jmpl|Widji Thukul
**Widji Thukul**, utawi ingkang gadhah nama asli **Widji Widodo** inggih salah satunggaling sastrawan saha pujangga lan aktivis ing Indonésia ingkang miyos wonten ing kampung Sorogenen, Sala, ing tanggal 26 Agustus 1963.
Widji Thukul miyos saking kulawarga tukang becak. Déné piyambakipun sampun remen nyerat puisi wiwit SD saha remen kaliyan dunya téater nalika sekolah ing SMP. Sareng kaliyan golongan Teater Jagat ipun, piyambakipun sampun naté dados pengamen puisi ingkang mlebet kampung saha kitha saking kampung setungga dhateng kampung sanèsipun. Widji Thukul ugi sampun naté gesang kanthi dodolan koran, dados calo karcis biyoskup, saha dados tukang pelitur ing satunggaling perusahaan mebel.
Sasampunipun rampung saking sekolah SMP, Widji Thukul lajeng nerasaken sekolah ing Sekolah Menengah Karawitan Indonesia (SMKI) Sala jurusan jogèd ngantos kelas kalih amargi boten gadhah arta.

## Padamelanipun 
Sanajan boten gadhah arta kanggé nerasaken sekolahipun, Widji Thukul taksih aktip mentasaken kagiyatan teater saha nglukis kaliyan laré-laré ing kampungipun ing Kalangan, ing papan anggènipun piyambakipun saha garwa lan putra-putranipun sami lenggah. Ing taun 1994, sampun naté kadadosan aksi saking tani ing Ngawi, Jawa Wétan lan piyambakipun ingkang mandhegani masa kasebat saha ngawontenaken orasi saéngga piyambakipun dipuncekel pulisi saha dipungebuki kaliyan militèr.

## Asiling Karya 
Wonten tigang sajakipun Widji Thukul ingkang misuwur saha dados sajak wajib ing saben aksi-aksi demonipun, inggih punika *Peringatan*, *Sajak Suara*, saha *Bunga dan Tembok* (ingkang sedayanipun kapacak wonten ing antologi "*Mencari Tanah Lapang*" ingkang dipunwedalaken déning Manus Amici, Walanda ing taun 1994. Nanging sajatosipun antologi kasebat dipunwedalaken kanthi kerjasam KITLV saha penerbit Hasta Mitra, Jakarta.
* Kekalih kempalan puisinipun inggih punika: Puisi Pelo saha Darman lan sanès-sanèsipun ingkang dipunwedalaken déning Taman Budaya Surakarta.
* Puisi: Bunga dan Tembok 
* Puisi: Peringatan 
* Puisi: Kesaksian 

## Prestasi dan penghargaan 
* 1989, piymbakipun sampun naté dipunundhang wonten ing Kedubes Jerman ingkang mapan wonten ing Jakarta déning Goethe Institut.
* 1991, piyambakipun sampun naté ngamen wonten ing Pasar Malam Puisi (Erasmus Huis; Pusat Kebudayaan Walanda, Jakarta).
* 1991, piyambakipun pikantuk Wertheim Encourage Award ingkang dipuncaosaken Wertheim Stichting, Walanda, sesarengan kaliyan WS Rendra.
* 2002, pikantuk penghargaan "Yap Thiam Hien Award 2002"
* 2002, satunggaling filem dokumenter ngenging Widji Thukul ingkang dipundamel déning Tinuk Yampolsky.
## Cathetan suku
Umar Kayam

**Umar Kayam** ingkang miyos ing Ngawi tanggal 30 April 1932 saha séda ing Jakarta tanggal 16 Maret 2002 inggih punika salah satunggaling sosiolog, novelis, cerpenis, dan budayawan ugi guru besar ing Fakultas Sastra Universitas Gadjah Mada, Yogyakarta (1988-1997-pensiun).

## Biografi 
Umar Kayam utawi ingkang asring dipunceluk UK, inggih lulusan sarjana mudha ing Fakultas Pedagogik Universitas Gadjah Mada (1955), saha pikantuk gelar M.A. saking Universitas New York, Amérikah Sarékat (1963),lan pikantuk gelar Ph.D. saking Universitas Cornell, Amérikah Sarékat, ing taun (1965).  Piyambakipun sampun naté dados Direktur Jenderal Radio, Televisi, saha Film Departemen Penerangan RI saking taun 1966 – 1969, Ketua Dewan Kesenian Jakarta saking taun 1969 – 1972, Direktur Pusat Latihan Ilmu-ngèlmu Sosial Universitas Hasanudin, Ujungpandang (1975-1976), anggota MPRS (Majelis Permusyawaratan Rakyat Sementara), dhosèn Universitas Indonésia, dhosèn Sekolah Tinggi Filsafat Driyarkara, Jakarta, *senior fellow* woten ing East-West Centre, Honolulu, Hawaii, Amérikah Sarékat (1973), Ketua Dewan Film Nasional (1978-1979), Guru Besar Fakultas Sastra Universitas Gadjah Mada, anggota penyantun/penasihat majalah *Horison* (mundur wiwit tanggal 1 September 1993), sesarengan kaliyan Ali Audah, Arif Budiman, Goenawan Mohamad, Aristides Katopo, Direktur Pusat Penelitian Kebudayaan Universitas Gadjah Mada (1977-), Ketua Lembaga Pendidikan Kesenian Jakarta (1981-) anggota Akademi Jakarta (1988-sadangunipun gesang).
* *Totok dan Toni* (carita anak, 1975)
* *Sri Sumarah dan Bawuk* (1975)
* *Seni, Tradisi, Masarakat* (kempalan esai, 1981)
* *Sri Sumarah* (kempalann carkak, 1985, ingkang ugi dipunwedalaken ing edisi Malaysia, 1981)
* *Semangat Indonésia: Suatu Perjalanan Budaya* (sareng kaliyan Henri Peccinotti, 1985)
* *Para Priyayi* (novèl, 1992) pikantuk bebungah saking Yayasan Buku Utama Departemen P dan K, ingkang dipuncaosaken ing taun 1995) 
* *Parta Karma* (kempalan carkak, 1997
* *Jalan Mepunikang* (novèl, 2000)
* Cerpen-cerpenipun dipunterjemahaken déning Harry Aveling lan dipuncithak wontn ing *Sri Sumarah and Other Stories* (1976) saha *From Surabaya to Armageddon* (1976).

## Penghargaan 
Umar Kayam pikantuk penghargaan Sastra Asean ing taun 1987.

## Cathetan suku
U.C. Sampdoria

**UC Sampdoria**ya iku siji tim bal-balan Italia kang markase ana ing Genova, Italia. Klub iki diadhekaké ana ing taun 1946. Markase ana ing Stadion Luigi Ferraris. Sampdoria ya iku siji klub paling enom ing Italia.

## Pemain Terkenal 
*  Giuseppe Signori
*  Juan Sebastian Veron
*  Roberto Mancini
*  Sinisa Mihajlovic
*  Antonio Cassano
*  Giampaolo Pazzini
*  Kurniawan Dwi Yulianto
*  Vincenzo Montella

## Sponsor 
* 1982 – 1988 : Phonola
* 1988 – 1995 : ERG
* 1995 – 1996 : Nuova Tirrena
* 1996 – 1997 : Daewoo
* 1997 – 1999 : Daewoo
* 1999 – 2001 : Dreamcast
* 2001 – 2002 : Grafoplast *Wiremarkers*
* 2002 – 2005 : ERG
* 2003 – 2004 : MG Rover
* 2005 – 2006 : LG
* 2005 – 2007 : ERG Diesel One
* 2006 – 2007 : Mus E
* 2007 – 2009 : ERG
* 2008 – 2009 : Air One
* 2009 – *kini* : ERG Mobile

## Gelar 
* 1 Liga Italia
* 1 Piala Winners
* 4 Piala Italia
* 1 Piala Super Italia

## Cathétan Sikil
Curug Cimahi

thumb|300 px| Curug Cimahi, Jawa Barat

**Curug Cimahi** punika papan pariwisata ingkang awujud grojogan mapan wonten ing Jalan Kolonel Masturi, Désa Kertawangi, Kacamatan Cisarua, Kabupatèn Bandung Kulon, Provinsi Jawa Kulon, Indonesia . Curug punika mapan wonten ing ketinggian 87 mèter lan kalebet salah satunggaling curug ingkang paling inggil ing wewengkon Bandung lan sekitaripun. Kanthi inggil 1050 mèter dpl lan suhu ing kawasan punika 18-22 derajat Celcius. Boten tebih saking Curug Cimahi punika wonten Curug Bugbrug lan Curug Panganten.

## Ètimologi 
Curug Cimahi punika asalipun saking tembung *curug* kanthi Basa Sunda ingkang ateges grojogan utawi ing Basa Indonesia punika *air terjun*. Déné tembung Cimahi punika asalipun saking nama kali ingkag mili ing nginggilipun inggih punika Lèpèn Cimahi kanthi hulu ing Situ Lembang .

## Kawontenan Curug Cimahi 
Objek pariwisata Curug Cimahi punika wiwit kabikak kanggé umum nalika taun 1978 kanthi mapan wonten ing aréa kanthi wiyar 2 hektar. Miturut cariyos ingkang nyebar ing masarakat tlatah mriku, manawi nadahaken awak ing ngandhaping grojogan punika wonten kapitadosan bilih saged damel waras saking lelara, kanggé terapi keséhatan, lan *pambangit aura*. Amargi Curug Cimahi mau mancaraken aura positif ingkang saged mbiyantu mundakaken ènergi awak lan *memacu prosès penyembuhan* .

## Cathetan suku
Musiyum Lambung Mangkurat

**Musiyum Lambung Mangkurat** punika satunggaling papan wisata sajarah awujud musiyum ingkang mapan wonten ing kutha Banjarbaru, cedhak Banjarmasin, Kalimantan Kidul . Kirang langkung 35 kilomèter saking Banjarmasin .

Ing Musiyum Lambung Mangkurat punika para wisatawan saged mirsani kala rumiyin ing masa sadèrèngipun Kalimantan Selatan dados satunggaling provinsi ing Indonésia. Musiyum Lambung Mangkurat punika paring kawruh babagan pangembangan masarakat Banjar saking jaman purba, inggih punika nalika taksih ngginakaken perkakas saking watu dumugi pangembangan kraton-kraton ingkang naté wonten lan paring prabawa ing Kalimantan Selatan .

Barang koleksi musiyum punika kados ta tilaran Kesultanan Banjar, Candhi Agung, Candhi Laras, perkakas saking watu, ukiran kayu Ulin, perkakas tetanèn lan perabot *rumah tangga*, piranti musik tradhisional lan taksih kathah malih .

Salah satunggaling mahakarya ingkang wonten punika prahu kas Banjar ingkang kawéntar kanthi nama *prahu tambangan*. Musiyum Lambung Mangkurat punika kapérang dados kalih lantai. Lantai kapisan punika wonten tigang ruangan paméran déné ingkang satunggal punika ruwang paméran ingkang tinarbuka. Ing ruwang paméran ingkang tinarbuka, para wisatawan saged mirsani tigang piranti transportasi kali masarakat Banjar inggih punika *Jukung sudur*, *Prahu pandan liris*, lan *Jukung tambangan*. Ing salah satunggaling ruwang ingkang katutup punika para wisatawan saged mirsani pirantos ingkang dipun-ginakaken nalika masa prasajarah, kados ta beliung, kapak bahu, pahat kapak lonjong, tuangan kapak perunggu, lan sanèsipun. Lajeng ing ruwang paméran ingkang katutup sanèsipun para wisatawan saged mirsani manéka tilaran Karajan Banjar. Ugi saged mirsani manéka wujud griya tradhisional Banjar kados *Bubungan Tinggi*, *Gajah Manyusu*, lan sanèsipun .

Wonten ing lantai kalih wonten lukisan foto ètnis lan peta panyebaran bebrayan ingkang wonten ing wewengkon Kalimantan Selatan. Kajawi punika para wisatawan ugi saged mirsani étalase ingkang nedahaken daur gesangipun masarakat Banjar, saking wiyos dumugi sédanipun .

## Cathetan suku
Hasri Ainun Habibie

**Hasri Ainun Habibie** kanthi nama asli **Hasri Ainun Besari** () punika garsa saking Présidhèn Indonésia kaping tiga BJ. Habibie. Hasri Ainun Habibie dados Ibu Nagara Indonésia kaping tiga saking taun 1998 dumugi taun 1999 .

## Biografi 
### Latar belakang kulawarga 
Hasri Ainun Besari punika putri kaping sekawan saking 8 sedherekipun putri saking H. Mohammad Besari. Tegesipun nama Hasri Ainun punika *Mata yang indah*. Kulawarga Ainun punika kulawarga ingkang tresna marang pendidikan. salah satunggal tiyang ingkang paling wigati anggènipun paring motivasi supados giat anggènipun sinau punika ibunipun .

### Pendidikan 
Hasri Ainun Besari punika merantau dhateng Jakarta kanggé nlajengaken pendidikan lan kuliah wonten ing Fakultas Kedhokteran ing Universitas Indonésia, Jakarta. Lulus minangka dhokter ing taun 1961.  Hasri Ainun ugi naté nyambut damel ing Rumah Sakit Cipto Mangunkusumo, Jakarta (RSCM Jakarta). Ing mriku Hasri Ainun nyambut damel ing babagan perawatan laré-laré. Nanging wonten ing RSCM Jakarta Hasri Ainun namung nyambut damel satunggal taun kemawon, dumugi taun 1962. Sasampunipun kagarwa Habibie ing taun 1962 lajeng Hasri Ainun kedah nilaraken pakaryanipun dados dhokter lajeng ndhèrèk garwanipun dhateng Jerman kanggé ngrampungaken pendidikanipun .

### Kulawarga 
Hasri Ainun Besari kagarwa déning BJ. Habibie nalika tanggal 12 Mèi 1962. Lajeng *bulan madu* wonten ing tigang papan ing Indonésia inggih punika wonten ing Kaliurang, Yogyakarta, lajeng ing kutha Bali kapungkasan wonten ing laladan Asalipun Bj. Habibie Ujung Pandang. Hasri Ainun kaliyan Bj. Habibie patutan kalih inggih punika Ilham Akbar lan Thareq Kemal ugi gadhah enem putu. Ilham Akbar sampun ngrampungaken pendidikanipun wonten ing Muenchen ing ngèlmu aeronautika lan pikantuk gelar PdD kanthi predikat *summa cumlaude* langkung inggil saking predikat bapakipun (BJ. Habibie). Déné Thareq Kemal lulus saking Diploma Inggeneur ing Braunsweig, Jerman.

## Rujukan
Surtsey

**Surtsey** (basa Èslan: "Pulo Surtur") inggih punika sawijining pulo vulkanis ing sisih kidul Èslan. Papan punika ugi papan ingkang paling kidul ing Èslan. Surtsey dumadi akibat jeblugan gunung ingkang asalipun saking 130&nbsp;mèter (426&nbsp;kaki) ing ngandhap lumah laut, lan dumugi lumah nalika tanggal 14 November 1963. Jeblugan lajeng kalajengaken dumugi tanggal 5 Juni 1967, nalika pulo punika ngancik ing jembaripun 2,7 km2. Wiwit punika, angin lan erosi njalari pulo punika samsaya alit: wiwit taun 2002, jembar pulo dumugi 1,4 km2.

Nama pulo punika asalipun saking *Surtr*, *jotun* utawi raksasa saking mitologi Nordik. Pulo punika lajeng dipunsinaoni déning vulkanologi wiwit jebluganipun, lajeng dipunsinaoni déning botanis lan biologis amargi pagesangan wiwit saking pulo punika. Gunung punika dumadi déning sitem gunung berapi ngandhap laut *Vestmannaeyjar*. Piyambakipun ugi ngasilaken sapérangan jeblugan sanèsipun kados ta gunung *Eldfell* ing pulo Heimaey nalika taun 1973. Jeblugan ingkang ngasilaken pulo Surtsey ugi ngasilaken sapérangan pulo ing rerangkén gunung berapi mau, kados ta *Jólnir* lan sapérangan pulo sanèsipun ingkang déréng dipunsukani nama. Kathah-kathahipun pulo punika ical amargi erosi ingkang rikat.

## Géografi 
### Pembentukan 
#### Sadèrèngipun Jeblugan taun 1963 
Nalika tabuh 07:15 UTC+0 nalika tanggal 14 November 1963, koki saking kapal *Ísleifur II*, ingkang nglayar saking Vestmannaeyjar ing sisih kidul Èslan, ningali peluk  cemeng. Kapal mau nuju ing kapal punika. Wiwitanipun, kaptén kapal ngira asep punika asalipun saking pérangan kapal ingkang kobong. Ananing jebulipun asep punika asalipun saking sawijining jeblugan gunung berapi ing ngandhap laut.

Éwadéné jeblugan punika boten dipunira-ira, wonten sapérangan tandha-tandha sadéréngipun gunung mau njeblug. Wiwit 6 dumugi 8 November, getaran alit saged dipunraosaken ing Kirkjubaejarklaustur saking  episenter ingkang jarakipun 140&nbsp;km (87&nbsp;mi) (kirnten-kinten jarak Surtsey), déné nalika ing 12 November, seismometer ing Reykjavík nyathet lindhu alit dangunipun sedasa jam, nanging lokasinipun déréng dipuntemtokaken. Kalih dinten sadéréngipun jeblugan, sawijining kapal riset ngandhap laut ngrosaken laut ing sakitaripun kraos langkung anget tinimbang limrahipun, nalika wekdal ingkang sami, tiyang-tiyang ing désa Vík ingkang jarakipun 80&nbsp;km (50&nbsp;mi) saking mrika saged ngambu ganda hidrogen sulfida.

Wonten kemungkinan jeblugan dipunwiwiti pinten-pinten dinten sadéréngipun tanggal 14 November. Nanging manawi dhasar laut dumunung 130&nbsp;mèter (426&nbsp;kaki) ing sangandhapipun laut, ing jero punika jeblugan bakal sirep déning tekanan banyu. Nanging amargi jeblugan gunung punika caket saking lumah laut, jeblugan boten saged direp, pungkasanipun njeblug lan medal wonten ing lumah laut.

## Cathetan suku
Téori impunan

illustrating the intersection of two sets.]]
**Téyori impunan** iku cawang logika matématika kang nyinaoni impunan, kang ora resminé ya iku kumpulan barang. Sanajan sembarang tipe obyèk bisa diklumpukaké dadi impunan, téyori impunan digunakaké paling kerep kanggo obyek kang cocog kanggo matématika. Basa téyori impunan bisa digunakaké ing ukara salawasé kabèh objèk matématika.

Kajian modhèren téyori impunan iki diwiwiti déning Georg Cantor lan Richard Dedekind ing 1870-an. Sawisé tinemu paradhoks ing téyori impunan naif, akèh sistem aksiom padha diajokaké ing awal abad rong puluh, kang paling misuwur ya iku aksiom Zermelo-Fraenkel, nganggo aksioma pilihan.

Téyori impunan umum digunakaké minangka sistem dhasar kanggo matématika, mligi ing wangun téyori impunan Zermelo-Fraenkel karo aksiom pilihan. Sajabane kagunan dhasaré, téyori impunan iku cawang matématika dhéwé, kanthi masarakat riset kang aktif. Riset kontemporèr saka téyori impunan kalebu topik kang warna-warna, saka struktur garis wilangan réal nganti nyinaoni konsistènsi saka kardhinal gedhé.

## Cathetan
## Wacan luwih lanjut
* Devlin, Keith, 1993. *The Joy of Sets* (2nd ed.). Springer Verlag, ISBN 0-387-94094-4
* Ferreirós, Jose, 2007 (1999). *Labyrinth of Thought: A history of set theory and its role in modern mathematics*. Basel, Birkhäuser. ISBN 978-3-7643-8349-7
* Johnson, Philip, 1972. *A History of Set Theory*. Prindle, Weber & Schmidt ISBN 0-87150-154-6
* Kunen, Kenneth, 1980. *Set Theory: An Introduction to Independence Proofs*. North-Holland, ISBN 0-444-85401-0.
* Potter, Michael, 2004. *Set Theory and Its Philosophy: A Critical Introduction*. Oxford University Press.
* Tiles, Mary, 2004 (1989). ''The Philosophy of Set Theory: An Historical Introduction to Cantor's Paradise*. Dover Publications. ISBN 978-0-486-43520-6

## Pranala njaba 
* Foreman, Matthew, Akihiro Kanamori, eds. *Handbook of Set Theory.* 3 vols., 2010. Each chapter surveys some aspect of contemporary research in set theory. Does not cover established elementary set theory, on which see Devlin (1993).
* 
* 
* Jech, Thomas (2002). "Set Theory", *Stanford Encyclopedia of Philosophy''.
* Schoenflies, Arthur (1898). Mengenlehre in Klein's encyclopedia.
*
Asep S. Sambodja

thumb|Asep S. Sambodja

**Asep S. Sambodja** ingkang miyos wonten ing Sala, 15 September 1967, inggih punika kalebet salah satunggaling sastrawan Indonésia.
Piyambakipun séda ing Bandung tanggal 9 Dhésèmber 2010 amargi kènging lelara kanker usus.

## Pendidikan 
Asep S. Sambodja kalarumiyin sampun naté ngrampungaken sekolahipun ing:
* SDN 1 Ungaran, Semarang
* SMPN 1 Ungaran, Semarang
* SMAN 1 Ungaran, Semarang
* S-1 Jurusan Sastra Indonesia Fakultas Sastra (sapunika dados Program Studi Indonesia Fakultas Ilmu Budaya) Universitas Indonesia, Dhépok (1993)

## Padamelanipun 
Asep S. Sambodja sampun dangu aktip wonten ing dunya jurnalistik, wiwit piyambakipun taksih kuliah ing lebet kampus saha ing njawi kampus ing taun 1998. Ing wiwitanipun, piyambakipun namung magang wonten ing Tabloid Monitor ingkang dipunpandhegani déning Arswendo Atmowiloto. Lajeng piyambakipun resmi dados wartawan tabloid *Bintang Indonesia* (1990-1994), Majalah Berita Mingguan *Sinar* (1995-1997), Majalah *Ummat* (1997-1998), *Satunet.com* (1999-2001), saha Majalah *Fokus Indonesia* (2002-2003). Lajeng piyambakipun gantos pakaryan dados dhosèn ing Program Studi Indonesia FIB UI wiwit taun 2005.
Asep S. Sambodja naté gabung ugi kaliyan teater pagupon UI. Asiling karyanipun kados nyamektakaken kalih prakawis ingkang sami ing wadhah ingkang langkung ngepop, kados ta bilih boten sadaya tiyang gampil akrab lan mangertos piwulang ingkang wonten ing Al Qur’an sah hadits Nabi, aos, ing wujud karya fiksi, buku-bukunipun Asep punika gadhah kalih makna langsung, inggih punika kanggé hiburan saha tuntunan.

## Asiling Karya 
Asep S. Sambodja sampun remen nyerat wiwit piyambakipun taksih alit, dipunwiwiti saking seratanipun ingkang awujud puisi. Kathah sajak-sajakipun ingkang kapacak wonten ing Harian Media Indonesia, Horison, saha jurnal puisi. Déné karya-karyanipun ingkang sampun dipunwedalaken ing antawisipun ingkang wujud cariyos kanggé laré-laré alit kanthi irah-irahan, ‘Rama dan Sita di Taman Mini’ (1998)

### Karyanipun pribadi 
Karya-karyanipun Asep S. Sambodja ingkang sampun dipunwedalaken inggih kados ta:
* *Menjelma Rahwana* (1999)
* *Kusampirkan Cintaku di Jemuran* (2006)
* *Ballada Para Nabi* (2007), ingkang wosipun cariyos inggih punika ngandharaken kathah pitutur saking kisahipun para nabi saha piwulang-piwulang ingkang saé saking kitab suci ingkang dipunandharaken kanthi wujud puisi.

### Antologi Sesarengan 
* *Graffiti Gratitude* (2001)
* *Cyberpuitika: Antologi Puisi Digital* (2002)
* *Bisikan Kata, Teriakan Kota* (2003)
* *Dian Sastro for President!* (2005)
* *Les Cyberlettres: Antologi Puisi Cyberpunk* (2005)
* *Nubuat Labirin Luka: Antologi Puisi untuk Munir* (2006)
* * Mekar di Bumi* (2006)
* *Jogja 5,9 Skala Richter* (2006)
* *Legasi: Antologi Puisi ASEAN* (2006)

### Esai 
* *Cyber Graffiti: Polemik Sastra Cyberpunk* (2004) dan
* *Dari Kampus ke Kamus* (2005)

## Cathetan suku
A.S. Dharta

**Adi Sidharta** utawi **A.S. Dharta** ingkang miyos ing Cibeber, Cianjur, Jawa Kulon, tanggal 7 Maret 1924 lan séda ing Cibeber, Cianjur, Jawa Barat, 7 Fèbruari 2007 inggih punika salah satunggaling sastrawan Indonésia. piyambakipun gadhah kathah sandhi asma, kados ta Klara Akustia, Kelana Asmara, Jogaswara, Rodji, Barmara Poetra, lan sapanunggalanipun.
## Biografi 
Jiwa mudhanipun sampun ngowar-owar nggejolak wiwit piyambakipun dados putra angkatipun Okayaman, salah satunggaling tokoh pergerakan ingkang dipunbucal dhateng Boven Digul. Lan pamanggihipun kanggé berjuang lankung mateng malih nalika piyambakipun sekolah ing National Handele Lallegiun (NHL) ing ngandhap pandhegananipun Douwes Dekker. Ing jaman repolusi, piyambakipun kagabung wonten ing Angkatan Pemuda Indonesia (API) ingkang gadhah markas ing Menteng 31, piyambakipun boten arang mlebet medal saking alas, saha ndhèrèk perang saking perang satunggal dhateng perang sanèsipun. Ing Menteng 31 punika, piyambakipun wiwit tpang kaliyan Soekarno, kathah tokoh pulitik saha para seniman.
Piyambakipun ugi sampun naté dados wartawan Harian *Boeroeh* ing Yogyakarta.. Piyambakipun ingkang mandhegani serikat buruh: Serikat Buruh Kendaraan Bermotor, Serikat Buruh Batik, Serikat Buruh Pelabuhan, kalebu di lembaga induknya, Sentral Organisasi Buruh Seluruh Indonesia (SOBSI). Lajeng dipuntempa malih supados langkung mateng wonten ing International Union of Students (IUS), World Federation of Democratic Youth, saha World Federation of Trade Unions, ingkang dadosaken piyambakipun saged keliling kathah nagara bekas-bekas kolonialisme.
Sesarengan kaliyan M.S. Azhar saha Njoto, A. S. Dharta ngedekaken Lekra ing tanggal 17 Agustus 1950 lan piyambakipun dados sekretaris jenderal (sekjen) ingkang kaping pisan.
A.	S. Dharta mlebet kunjara ing Kebonwaru Bandung ing taun 965 – 1978.
Kathah asiling karyanipun ingkang wujud puisi, esai, kritik sastra, ugi cathetan nalika piyambakipun tindak ingkang kapacak ing sadhengah médhia ing lebet nagari saha ing njaban rangkah Indonesia, ugi wonten ingkang mlebet antologi sesarengan.
Piyambakipun ugi naté kolaborasi kaliyan Amir Pasaribu ing taun 2006 lan pikantuk penghargaan Akademi Jakarta ing babagan musik, ingkang ngasilaken lagu “Irama Mèi”.

## Asiling Karya 
* *Saidjah dan Adinda* (naskah drama, adhaptasi novèl karya Multatuli yang diterjemahkan olèh Bakri Siregar)
* *Rangsang Detik* (kumpulan sajak, 1957)
## Cathetan suku
Darman Moenir

thumb|Darman Moenir

**Darman Moenir** () inggih punika salah satunggaling sastrawan Indonésia. Darman nggayuh pendhidhikanipun wonten ing Sekolah Seni Rupa Indonesia saha kuliah ing Sekolah Tinggi Basa Asing Prayoga, Jurusan Basa Inggris, Padang. .

## Asiling Karya 
Sapérangan sajakipun kathah ingkang kapacak wonten ing Tonggak 4 (1987), Antologi Puisi Indonesia Modern, Dari Negeri Poci 2(1994), Dari Negeri Poci 3. Cerpen- cerpenipun kapacak ugi wonen ing satunggaling antologi Cerpen- carkak Nusantara Mutakhir (1991).
## Kempalan Sajakipun 
* Kenapa Hari Panas Sekali (1975)
* Tanpa Makna (1977)
 
### Novèl 
* Gumam (1976)
* Bako (1983, Pemenang Bebungah Utama Sayembara Roman DKJ 1980)
* Dendang (1988)
* Aku, Keluargaku, dan Tetanggaku (1993)
* Negeri Hujan (1999, Novèl Terjemahan "Monsoon Country," Pira Sudham, Thailand)
* Krit & Sena (2010)
* Andika Cahaya (2012)

### Novèl Anak-anak 
* Surat dari Seorang Prajurit 45 kepada Cucunya
* Di Lembah Situjuh Batur
* Tiga Cerita Anak-anak
* Ingin Jadi Pak Habibie
* Adik Bertanya Tentang Laut
* Dongèng Kisah dari Minangkabau

### Cerpen 
* Jelaga Pusaka Tinggi (1997)

## Esai 
* Esainya dimuat dalam Asian Writers on Literature and Justice

## Penghargaan 
Darman Moenir sampun pikantuk kathah penghargaan, ing antawisipun inggih punika:<
* Bebungah Utama Sayembara Mengarang Roman DKJ (1980)
* Pemenang Kedua Sayembara Novèl Majalah Kartini (1987)
* Bebungah Sastra saking Pamaréntah Republik Indonesia (1992)

## Cathetan suku
Tikus walanda

**Tikus Walanda** (basa Inggris: *guinea pig*) ya iku spésies kéwan pengerat kang kalebu sajeroning kulawarga Caviidae lan génus *Cavia*. Tikus Walanda asalé ora saka nagara Walanda, nanging asalé saka wewengkon Andes. Kéwan iki akèh didadeake kéwan ingon-ingonan déning manungsa. Imigran Andes ing New York dodol tikus Walanda kanggo daginge. Ing Indonesia tikus Walanda asring salah dipadhaake karo marmut, kéwan liya kang wujud nanging ukurane luwih gedhé.

## Pranala njaba